Percheziţiile au loc în Bucureşti şi în judeţele Ilfov şi Dâmboviţa, la peste 50 de adrese. Suma pe care poliţiştii o înaintează atunci când vorbesc despre un eventual prejudiciu este de cel puţin cinci milioane de euro.

Este vorba despre o reţea formată din cel puţin 30 de persoane, având în vedere că, până în prezent, au fost emise peste 30 de mandate de aducere pe care poliţiştii le vor pune în executare.

Suspecţii ar fi înfiinţat societăţi comerciale în domenii de activitate diferite, de la publicitate la pază sau la achiziţii de materiale de construcţii, iar apoi s-ar fi folosit de o firmă de avocatură şi de un lichidator judiciar pentru a scoate din evidenţă firmele. Astfel, devenind firme-fantomă, ar fi făcut achiziţii fictive şi ar fi spălat importante sume de bani.